《己亥1659除夕》
清代·沈光文

年年送穷穷愈留，今年不送穷且羞。
穷亦知羞穷自去，明朝恰与新年遇。
赠我椒樽属故交，频频推解为同胞。
客路相依十四载，明年此日知何在。
修门遥遥路难通，古来击楫更谁同。
也怜窭空嗟无告，犹欲坚持冰雪操。
爆竹声喧似故乡，繁华满目总堪伤。
起去看天天未晓，鸡声一唱残年了。

作者简介：（?—1673）明末清初浙江鄞县人，字文开，一字斯庵。明贡生，南明永历时，官太仆寺卿。后隐居台湾，与韩文琦等结诗社，所作诗称《福台新咏》。有《花木杂记》、《古今体诗》及文集。